Valerij Borzov
Store norske leksikon,Sport og spill,Friidrett,Løp
Valerij Borzov er en ukrainsk (sovjetisk) friidrettsutøver, idrettsleder og politiker. Han var sprinter og vant gull på både 100 og 200 meter i sommer-OL i 1972. Etter idrettskarrieren har han markert seg som idrettsleder i den olympiske bevegelsen og i friidrett.
Idrettskarriere Borzov markerte seg først internasjonalt ved å bli europamester på 100 meter i 1969. Han vant øvelsen i tre EM på rad (1969, 1971 og 1974) og vant i tillegg 200 meter i 1971.Borzov representerte Sovjetunionen som aktiv idrettsutøver og ble olympisk mester på 100 og 200 meter og tok OL-sølv på 4x100 meter i München 1972. Han tok også OL-bronse på 100 meter og i stafett i Montreal 1976.Han satset på et tredje OL, på hjemmebane i Moskva i 1980, men måtte legge opp i 1979 på grunn av skader.Hans personlige rekorder er 10,07 på 100 meter og 20,00 på 200 meter, begge satt i OL 1972. Idrettsleder og politiker Etter idrettskarrieren har Borzov hatt mange ledende verv innen idretten. Blant annet ble han den første presidenten i den olympiske komitéen i Ukraina, som han ledet fra 1990 til 1998. Han ble medlem av Den internasjonale olympiske komité (IOC) i 1994 og satt som president i det ukrainske friidrettsforbundet fra 1996 til 2012.Borzov har også vært aktiv i politikken som ungdoms- og idrettsminister i Ukraina fra 1990 til 1997 og parlamentsmedlem fra 1998 til 2006.Borzov giftet seg i 1977 med den russiske turndronningen Ljudmila Turistsjeva. Les mer i Store norske leksikon friidrett olympiske mestere i friidrett, menn